Title: Inst. veil MC62 55121070_DK.pdf
5.1.7 Wireless M-Bus, type 67-00-30 Radiomodulet er designet til at indgå i Kamstrup A/S’s håndholdte Wireless M-Bus Reader systemer via licensfri radiofrekvens (868 MHz). Modulet opfylder C-mode specifikationer for prEN13757-4 og kan således indgå i andre systemer, der anvender trådløs M-Bus C-mode kommunikation. Modulet leveres med intern antenne og ekstern antenneforbindelse samt to pulsindgange. Disse er identiske med de tidligere beskrevne pulsindgange. Wireless M-Bus radiosenderen er slukket ved afsendelse fra fabrikken. Den tænder automatisk, når der er løbet en liter vand gennem måleren. Radiosenderen kan også tændes ved at udføre et tvangsopkald på måleren (tryk på begge frontaster i ca. 5 sek. og CALL vises i displayet).